I forbindelse med utgivelsen av ble det utgitt en rekke produkter for å markedsføre filmen. Blant disse var Alan Dean Fosters romanutgave av filmen, som ble utgitt i både voksen- og barneversjoner. Det amerikanske tegneseriemagasinet publiserte en tegneserieversjon av filmen som het , i tillegg til en årskalender for 1980 som hadde som tema. To bak-scenen-bøker ble utgitt i 1979 for å reklamere for filmen: inneholdt produksjonsbilder og detaljer om filmproduksjonen, mens inneholdt mange av H.R. Gigers konseptillustrasjoner for filmen. Et musikkalbum med lydsporet ble utgitt på LP med deler av Jerry Goldsmiths filmmusikk, mens hovedmelodien ble utgitt som en singel i 1980. En 12-tommers høy skalamodell av romvesenet ble utgitt av Model Products Corporation i USA og av Airfix i Storbritannia. Leketøysforretningen Kenner lagde også actionfigurer av romvesenet. De utga også et brettspill hvor spillerne skulle komme seg til nødfarkosten, mens romvesenene lusket rundt i «Nostromo»s korridorer og luftsjakter. Offisielle romvesenkostymer ble utgitt i forbindelse med halloween i oktober 1979. Senere har det også blitt laget flere videospill basert på filmen.